Лента событий ВААК
СогIвым 5-хауа апхьарта апны АААК ауагIахъа хъвмарщаквала тшыбжьара акIвнаршатI.
АААК ауагIахъа хъвмарщаквала йызкьазууыз атшыбжьара акIвнаршатI. Ари азын ауи Эшба Ефрем йыхьыз зхъу СогIвым 5-хауа апхьарта апны йадыргалтI. Ауи йырцун чкIвыныргIи физкультури тшауацIдрыхрала АААК ахъвшара аунашвахъцIагIв Берзениа Валерий. Ауи апсуа уагIахъа хъвмарщаква «Аимцакьачара» (апсуа топасща – аредакция ррытаразга) йгьи «Ахылпахас» (апсуа бызшвала – «хъылпагIакIра» – аредакция ррытаразга) дгIарыквчважватI, ауи амщтахь ацIайква ауат ахъвмарщаквала йхъвмартI. АпхьагIвчва йырхъазымкIва амастер-класс йалан Апсны акъральыгIва университет физкультурала ахъвшара астудентквагьи: АмкIваб Алекс, Бутба Кеон, Махров Станислав. Ауат апхьагIвчва анхъвмаруаз йрылалуан, асудьягьи йцхърагIун.
АААК чкIвыныргIа рквта ауагIахъа азазаъащаква йырзынархаз ауатыкв айчважвара йалан.
АшIыпIа хъвшараква рыцынхарала АААК ахъвшара аунашвахъцIагIв Жьыба Дмитрий
«ЧкIвыныргIа рквта ауагIахъа азазаъащаква. Апсни России рквта бзирахара мгIвайсри жвлара ацынхари тшауацIдрыхра» зхьзыз ауатыкв айчважвара далан.
Анйара Апсни России акъральгIв жвлара институтква рацынхара тшауацIнарыхра йазынадырхатI. АхачIв хъадаква йрыуазакIын СогIвыми Швачи рпны йынхауа хъахIарагIагра знархарам аорганизацияква рацынхара адгалра.
Айчважвара ЧкIвыныргIи спорти руысла АкъральыгIва комитет йаднагалтI, ауи йацхърагIатI Апсны ашIара радкIылара «Апеипш».
СогIвым 10-хауа апхьарта апны ауагIахъа хъвмарщаквала тшыбжьара акIвнаршатI.
АуагIахъа хъвмарщаквала йызкьазууыз атшыбжьара акIвшатI ЛакIоба Нестор йыхьыз нкъвызгауа СогIвым 10-хауа ащхъа апхьарта апны. ЧкIвыныргIи физкультури тшауацIдрыхрала АААК ахъвшара аунашвахъцIагIв Берзениа Валерий анйара ахъа апсуа уагIахъа хъвмарщаква «Аимцакьачара» (апсуа топасща – аредакция ррытаразга) йгьи «Ахылпахас» (апсуа бызшвала – «хъылпагIакIра» – аредакция ррытаразга) дрыквчважватI. Ахъвмарщаква рхабзаква ангIаргвынгIвы апхьагIвчва зынла ахъвмарраква гIаларган – йырдырыз ауаъа рыцIагьи бзита йдрыбагъьахтI.
«Аҿар рыбжьы» проект Гал къала апны йакIвшатI.
Гал къала апны «Аҿар рыбжьы» (апсуа бызшвала – «АшIара рбжьы») проект йаланакIуаз йцIыхъвахуз амастер-класс акIвшатI. Анйара адыргалтI Адуней апсуа-абаза конгресси амакъымршIыйагIв Марыхвба Абзагви.
Ауи йалан Муратиа Д.В. йыхьыз нкъвызгауа Гал 2-хауа апхьарта йауу жвагIвапхьагIвчва. Швапхата йдырхIахьаз асабиква йрархIвтI аэстрада ашвахIвагIв Качараа Артеми амакъымршIыйагIв, «Apsny-Star» музыка ларпшра йалу Джумутиа Ираклийи.
«Аҿар рыбжьы» – Апсны ашIара макъымршIыйарала чIвецкI злу гIарылкIгIара нархарата йызму, йдырхъвыхуата йакIвдыршауа АААК йапроектпI. Апроект февраль агIан йджвыкврыжьтI. Йапхъахуз анйара Гвдауыта апны йакIвшатI.